Úradný vestník L 220 , 29/08/1977 S. 0001 - 0037

Fínske špeciálne vydanie: Kapitola 13 Zväzok 7 S. 0141

Grécke špeciálne vydanie: Kapitola 13 Zväzok 6 S. 0140

Švédske špeciálne vydanie: Kapitola 13 Zväzok 7 S. 0141

Španielske špeciálne vydanie: Kapitola 13 Zväzok 7 S. 0153

Portugalské špeciálne vydanie Kapitola 13 Zväzok 7 S. 0153



Smernica Rady z 28. júna 1977 o aproximácii právnych predpisov členských štátov o ochranných konštrukciách kolesových poľnohospodárskych alebo lesných traktorov, chrániacich pri prevrátení (77/536/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, hlavne na jej článok 100, so zreteľom na návrh Komisie, so zreteľom na názor Zhromaždenia [1], so zreteľom na stanovisko Hospodárskeho a sociálneho výboru [2], keďže technické požiadavky, ktorým musia vyhovovať traktory na základe právnych predpisov jednotlivých štátov sa medzi iným týkajú ochranných konštrukcií chrániacich pri prevrátení a ich pripojenia k traktoru; keďže tieto predpisy sa líšia v jednotlivých štátoch; keďže je potrebné, aby členské štáty prijali rovnaké požiadavky buď ako doplnok, alebo ako náhradu za svoje existujúce predpisy, predovšetkým, aby povolili, že postup pre typové schválenie EHS, ktorý bol predmetom smernice 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov [3], sa uplatňoval na každý typ traktora; keďže zosúladený postup typového schvaľovania častí ochranných konštrukcií chrániacich pri prevrátení a ich pripojení k traktoru umožňuje každému členskému štátu kontrolovať vyhovenie spoločným konštrukčným a skúšobným požiadavkám a informovať druhé členské štáty o svojich zisteniach tým, že im pošle kópie osvedčení o typovom schválení pre časť, vyplnené pre každý typ ochrannej konštrukcie chrániacej pri prevrátení a jej pripojenia k traktoru; keďže umiestnenie značky typového schválenia EHS na všetkých konštrukciách vyrobených v zhode s týmto schváleným typom objasňuje potrebu technických kontrol na takýchto konštrukciách v iných členských štátoch; keďže spoločné požiadavky týkajúce sa iných prvkov a charakteristík ochranných konštrukcií chrániacich pri prevrátení, hlavne tie, ktoré sa týkajú rozmerov dverí, bezpečnostného skla, zariadenia zabraňujúceho opätovnému prevráteniu ak sa traktor prevráti a ochrany posádky, budú určené neskôr; keďže požiadavky na zosúlaďovanie sú určené predovšetkým na zaistenie bezpečnosti na ceste a pri práci v celom spoločenstve; keďže z tohto dôvodu je potrebné zaviesť povinnosť, aby traktory zahrnuté v tejto smernici boli vybavené ochrannými konštrukciami chrániacimi pri prevrátení; keďže aproximácia právnych predpisov týkajúcich sa týchto traktorov predpokladá, aby členské štáty vzájomne rešpektovali kontroly vykonávané každým z nich na podklade spoločných požiadaviek, PRIJALA TÚTO SMERNICU: Článok 1 1. Každý členský štát poskytne typové schválenie EHS pre časti každého typu ochrannej konštrukcie chrániacej pri prevrátení a jej pripevnenia na traktor, ktoré vyhovuje konštrukčným a skúšobným požiadavkám stanoveným v jej prílohách I, II, III, IV a V. 2. Členský štát, ktorý udelil typové schválenie EHS pre časť, urobí opatrenia potrebné pre overenie, pokiaľ je to nevyhnutné a ak je potreba spolupráce s príslušnými orgánmi v iných členských štátoch, aby výrobné modely zodpovedali schválenému typu. Takéto overenie sa obmedzuje na námatkové kontroly. Článok 2 Členské štáty vydajú pre každý typ ochrannej konštrukcie chrániacej pri prevrátení a jej pripojenia k traktoru, ktorý schválili podľa článku 1 výrobcovi traktora alebo ochrannej konštrukcie chrániacej pri prevrátení alebo jeho splnomocnenému zástupcovi, značku pre typové schválenie EHS pre časť podľa vzoru uvedeného v prílohe VI. Členské štáty urobia všetky opatrenia, aby zabránili používaniu značiek, ktoré by mohli spôsobiť zámenu medzi ochrannými konštrukciami chrániacimi pri prevrátení a inými zariadeniami, ktoré boli typovo schválené ako časť podľa článku 1. Článok 3 1. Žiadny členský štát nesmie zakázať uvedenie na trh ochrannej konštrukcie chrániacej pri prevrátení alebo jej pripojenie na traktor z dôvodov týkajúcich sa ich konštrukcie, ak majú značku typového schválenia EHS pre časť. 2. Členský štát môže ale zakázať uvedenie na trh ochranných konštrukcií chrániacich pri prevrátení, ktoré majú značku typového schválenia EHS, ktoré opakovane nezodpovedajú schválenému typu. Tento štát okamžite informuje ostatné členské štáty a Komisiu o vykonaných opatreniach a uvedie dôvody pre toto rozhodnutie. Článok 4 Príslušné orgány každého členského štátu zašlú do jedného mesiaca príslušným orgánom členských štátov kópiu osvedčení o schválení typu časti, vyplnenú pre každý typ ochrannej konštrukcie chrániacej pri prevrátení, ktorú schválili alebo odmietli schváliť, ktorého príklad je uvedený v prílohe VII. Článok 5 1. Ak členský štát, ktorý poskytol typové schválenie EHS pre časť, zistí, že niekoľko ochranných konštrukcií chrániacich pri prevrátení a ich pripevnenia na traktor, majúce rovnakú značku typového schválenia EHS pre časť, nezodpovedajú typu, pre ktorý boli schválené, podnikne potrebné opatrenia na zaistenie, aby vyrábané modely odpovedali schválenému typu. Príslušné orgány tohto štátu informujú príslušné orgány ostatných členských štátov o vykonaní opatrení, ktoré sa môžu v prípade potreby vo vážnych opakovaných porušeniach zhody rozšíriť na odňatie typového schválenia EHS pre časť. Uvedené orgány podniknú rovnaké opatrenia, ak sú informované príslušnými orgánmi iného členského štátu o takomto porušení zhody. 2. Príslušné orgány členského štátu sa do jedného mesiaca navzájom informujú o odňatí typového schválenia EHS pre časť a o dôvodoch takéhoto rozhodnutia. Článok 6 Akékoľvek rozhodnutie učinené podľa opatrení prijatých pri vykonávaní tejto smernice na odmietnutie alebo odňatie typového schválenia pre časť ochranných konštrukcií chrániacich pri prevrátení alebo na zakázanie ich zavedenia na trh, alebo ich využívania, musí podrobne uvádzať dôvody, na ktorých sa zakladá. Takéto rozhodnutie sa oznámi príslušnej strane, ktorá je súčasne informovaná o nápravných prostriedkoch, ktoré má k dispozícii podľa platných zákonov v členských štátoch a o časových lehotách povolených na uplatnenie takýchto opatrení. Článok 7 Žiadny členský štát nesmie odmietnuť poskytnutie typového schválenia EHS alebo národné schválenie typu pre traktor z dôvodov týkajúcich sa ochrannej konštrukcie chrániacej pri prevrátení alebo jej pripevnenia na traktor, ak má značku typového schválenia EHS pre časť a ak je vyhovené požiadavkách uvedeným v prílohe VIII. Článok 8 Žiadny členský štát nesmie odmietnuť alebo zakázať predaj, registráciu, zavedenie do prevádzky alebo používanie akéhokoľvek traktora z dôvodov týkajúcich sa ochrannej konštrukcie chrániacej pri prevrátení a jej pripevnenia na traktor, ak má značku typového schválenia EHS pre časť a ak spĺňa požiadavky uvedené v prílohe VIII. Článok 9 Táto smernica bude platiť pre traktory definované v článku 1 smernice 74/150/EHS s týmito charakteristikami: - svetlosť zadnej nápravy nie ja väčšia ako 1000 mm, - pevný alebo nastaviteľný minimálny rozchod jednej z hnacích náprav je 1150 mm alebo viac, - možnosť vybavenia viacbodovým spojovacím zariadením pre odnímateľné náradie a ťažnú tyč, - hmotnosť medzi 1,5 a 4,5 tony, zodpovedajúca hmotnosti nezaťaženého traktora, ako je definovaná v bode 2.4 prílohy I smernice 74/150/EHS, vrátane ochrannej konštrukcie chrániacej pri prevrátení, pripevnenej podľa tejto smernice a s pneumatikami najväčšej veľkosti, ktoré odporučil výrobca. Článok 10 Na účely typového schválenia EHS musí byť každý traktor, ktorého sa týka článok 9, vybavený ochrannou konštrukciou chrániacou pri prevrátení, ktorá vyhovuje požiadavkám stanoveným v článkoch I, II, III a IV. Článok 11 Akékoľvek zmeny potrebné na úpravu požiadaviek podľa príloh tejto smernice, aby sa rešpektoval technický pokrok, sa prijímajú v súlade s postupom stanoveným v článku 13 smernice 74/150/EHS. Článok 12 1. Členské štáty prijmú opatrenia potrebné na dosiahnutie súladu s touto smernicou najneskôr do 18 mesiacov od jej oznámenia a budú o tom okamžite informovať Komisiu. 2. Členské štáty zabezpečia, aby texty hlavných ustanovení vnútroštátnych zákonov, ktoré prijmú v oblasti obsiahnutej touto smernicou, boli oznámené Komisii. Článok 13 Táto smernica je určená členským štátom. V Luxemburgu 28. júna 1977 Za Radu predseda W. Rodrers [1] Ú. v. ES C 76, 7.4.1975, s. 37. [2] Ú. v. ES C 263, 17.11.1975, s. 58. [3] Ú. v. ES L 84, 28.3.1974, s. 10. -------------------------------------------------- ZOZNAM PRÍLOH Príloha I: | Podmienky pre typové schválenie EHS pre časť | Príloha II: | Podmienky pre skúšanie pevnosti ochranných konštrukcií a ich pripevnenia k traktoru | Príloha III: | Skúšobné postupy | Príloha IV: | Obrázky | Príloha V: | Vzor správy o skúške | Príloha VI: | Značky | Príloha VII: | Vzor osvedčenia o typovom schválení EHS pre časť | Príloha VIII: | Podmienky typového schválenia EHS | Príloha IX: | Príloha k osvedčeniu o typovom schválení typu EHS pre každý typ traktora na základe pevnosti ochranných konštrukcií a pevnosti ich pripevnenia na traktor. | -------------------------------------------------- PRÍLOHA I Podmienky pre typové schválenie EHS pre časť 1. DEFINÍCIE 1.1. Ochranná konštrukcia chrániaca pri prevrátení (bezpečnostná kabína alebo rám) predstavuje konštrukciu na traktore, ktorej hlavným účelom je zabrániť alebo obmedziť riziká pre vodiča, vyplývajúce z prevrátenia traktora pri normálnom používaní. 1.2. Konštrukcie uvedené v bode 1.1 sú charakterizované skutočnosťou, že pri skúškach zaručujú dostatočný neobmedzený priestor vo vnútri konštrukcie a dostatočne veľký na ochranu vodiča. 2. VŠEOBECNÉ POŽIADAVKY 2.1. Každá ochranná konštrukcia a jej pripevnenie na traktor musia byť konštruované tak, aby vyhovovali základnému účelu stanovenému v bode 1. 2.2. Táto podmienka sa kontroluje jednou z dvoch skúšobných metód popísaných v prílohe III. Vybraná metóda zohľadňuje hmotnosť traktora takto: - pre traktory s hmotnosťou stanovenou článkom 9 - príloha III B, - pre traktory s hmotnosťou viac ako 1,5 tony a nie viac ako 3,5 tony - príloha III A. 3. ŽIADOSŤ O TYPOVÉ SCHVÁLENIE EHS PRE ČASŤ 3.1. Žiadosť o typové schválenie EHS pre časť na základe pevnosti ochrannej konštrukcie a pevnosti jej pripevnenia na traktor musí byť predložená výrobcom traktora alebo ochrannej konštrukcie alebo ich splnomocnenými zástupcami. 3.2. Žiadosť o typové schválenie EHS pre časť musí byť sprevádzaná uvedenými dokumentami v troch vyhotoveniach s týmito údajmi: - výkres celkového usporiadania v merítku vyznačenom na výkrese alebo udávajúci hlavné rozmery ochrannej konštrukcie; výkres musí hlavne znázorňovať detaily montážnych častí, - fotografie zo strany a zozadu, znázorňujúce montážne detaily, - krátky opis ochrannej konštrukcie vrátane typu konštrukcie, detailov pripevnenia na traktor a pokiaľ je potrebné, detaily nenosnej konštrukcie, prostriedky na prístup a únik, detaily vnútorného čalúnenia a prostriedky zabraňujúce opätovnému prevracaniu a detaily vykurovania a ventilácie, - detaily materiálov použitých pre časti rámu vrátane pripojovacích držiakov a upevňovacích skrutiek (pozri prílohu V). 3.3. Vzorka typu traktora, pre ktorý je určené schválenie ochrannej konštrukcie, sa predloží technickej službe zodpovednej za vykonanie skúšok typového schválenia časti. Tento traktor sa vybaví ochrannou konštrukciou. 3.4. Vlastník typového schválenia EHS pre časť môže žiadať jeho rozšírenie pre iné typy traktorov. Príslušný orgán, ktorý pridelil pôvodné typové schválenie EHS pre časť poskytne rozšírenie, ak schválená ochranná konštrukcia a typ/-y traktora (traktorov), pre ktoré sa žiada rozšírenie, spĺňajú tieto podmienky: - hmotnosť traktora bez prídavných závaží, ako je definovaná v bode 1.3 prílohy II, nepresahuje príslušnú hmotnosť použitú pri skúškach o viac ako 5 %, - metóda pripojenia a body pripevnenia k traktoru sú identické, - všetky časti, ako blatníky a kryty motora, ktoré môžu poskytnúť oporu pre ochrannú konštrukciu musia byť identické, - poloha sedadla sa nezmenila. 4. OZNAČOVANIE 4.1. Každá ochranná konštrukcia zhodná so schváleným typom bude mať toto označenie: 4.1.1. výrobnú značku alebo názov; 4.1.2. značku typového schválenia časti odpovedajúcu modelu v prílohe VI; 4.1.3. výrobné číslo ochrannej konštrukcie; 4.1.4. značku a typ/-y traktora (traktorov), pre ktoré je ochranná konštrukcia určená. 4.2. Všetky tieto údaje musia byť na malom štítku. 4.3. Tieto označenia musia byť viditeľné, čitateľné a trvanlivé. -------------------------------------------------- PRÍLOHA II PODMIENKY PRE SKÚŠANIE PEVNOSTI OCHRANNÝCH KONŠTRUKCIÍ CHRÁNIACICH PRI PREVRÁTENÍ A ICH PRIPEVNENIA NA TRAKTOR 1. VŠEOBECNÉ POŽIADAVKY 1.1. Účel skúšky Skúšky vykonané s použitím špeciálnych prípravkov sú určené na simuláciu takých zaťažení, ktoré pôsobia na ochrannú konštrukciu pri prevrátení. Tieto skúšky opísané v prílohe III musia umožniť posúdiť pevnosť ochrannej konštrukcie a držiakov pripevňujúcich konštrukciu k traktoru. 1.2. Príprava skúšok 1.2.1. Ochranná konštrukcia chrániaca pri prevrátení musí byť skúšaná na takom type traktora, pre ktorý je navrhnutá. Musí byť pripojená k traktoru podľa návodu výrobcu traktora a/alebo návodu výrobcu ochrannej konštrukcie chrániacej pri prevrátení. 1.2.2. Pre skúšky musí byť traktor vybavený všetkými konštrukčnými prvkami sériovej výroby, ktoré by mohli ovplyvniť pevnosť ochrannej konštrukcie, alebo ktoré by mohli byť potrebné pre skúšky pevnosti. Súčasti, ktoré by mohli vytvárať nebezpečenstvo vo voľnom priestore, musia byť upravené tak, aby sa dali preskúmať, pokiaľ ide o splnenie požiadavky časti 4.1 tejto prílohy. 1.2.3. Skúšky musia byt vykonané na stojacom traktore. 1.3. Hmotnosť traktora Nameraná hmotnosť W použitá vo vzorcoch (pozri prílohu III A a III B) na výpočet výšky pádu kyvadlového závažia a deformačnej sily je aspoň taká, ako je definované v bode 2.4 prílohy I smernici Rady 74/150/EEC (t. j. s vylúčením voliteľnej výbavy, avšak vrátane chladiacej látky, olejov, paliva, náradia a vodiča) plus ochranná konštrukcia a menej ako 75 kg. Nepatria sem voliteľné predné a zadné závažia, záťaž pneumatík, namontované zariadenia alebo iné špeciálne časti. 2. PRÍSTROJE A ZARIADENIE 2.1. Závažie kyvadla 2.1.1. Závažie kyvadla musí byť zavesené na dvoch reťaziach alebo oceľových lanách v bodoch, ktoré sú najmenej 6 m nad zemou. Poskytne sa zariadenie, pomocou ktorého by bolo možné nezávisle prestavovať výšku pádu závažia, uhol medzi závažím a reťazami alebo lanami. 2.1.2. Závažie kyvadla musí vážiť 2000+ 20 kg bez reťazí alebo lán, ktoré nesmú byť ťažšie ako 100 kg. Dĺžky bočnej nárazovej plochy musia byť 680 + 20 mm (pozri prílohu IV, obrázok 4). Závažie musí byť vyplnené materiálom tak, aby zostala poloha jeho ťažiska konštantná. 2.1.3. Poskytne sa zariadenie na spätného vytiahnutie závažia ako kyvadla do výšky, ktorá je určená pre každý test. Rýchlo uvoľňovací mechanizmus umožňuje závažiu padať bez zmeny naklonenia k podporným reťaziam alebo oceľovým lanám. 2.2. Závesy kyvadla Body otáčania kyvadla musia byť pevne upevnené, aby sa nemohli vychýliť v žiadnom smere viac ako o 1 % výšky pádu. 2.3. Ukotvenie 2.3.1. Traktor sa pripevní pomocou pevných napínacích zariadení ku koľajniciam pripojeným k nepoddajnému betónovému podkladu. Koľajnice sú dostatočne vzdialené, aby umožnili ukotvenie traktora, ako je znázornené v prílohe IV, obrázku 5, 6 a 7. Pre každú skúšku kolesá traktora a podpery náprav musia ležať na nepoddajnom podklade. 2.3.2. Okrem napínacích zariadení a pripojenia ku koľajniciam sa traktor ukotví lanom určených rozmerov. Toto lano má kruhový prameň, vláknité jadro s konštrukciou 6 x 19 podľa ISO 2408. Základný priemer lana je 13 mm. 2.3.3. Traktor s kĺbovým riadením sa vhodným spôsobom podoprie a ukotví v mieste kĺbu pre náraz spredu, zozadu a z boku a pre tlakovú skúšku, a potom sa podoprie zo strany pre bočný náraz. Predné a zadné kolesá nemusia byť v jednej priamke, keď to uľahčí upevnenie napínacích lán. 2.4. Podpera kolies a nosník 2.4.1. Ako podpera pre koleso pri bočnom náraze sa použije nosník, ako znázorňuje príloha IV, obrázok 7. 2.4.2. Nosník z mäkkého dreva so stranami približne 150 mm sa pripevní na podlahu, aby zaistil pneumatiky na strane oproti úderu, ako znázorňujú obrázky 5, 6 a 7 prílohy IV. 2.5. Podpery a ukotvenia traktorov s kĺbovým riadením 2.5.1. Na ukotvenie traktorov s kĺbovým riadením sa použijú dodatočné ukotvenia a podpery. Musia zaručiť, aby tá časť traktora, na ktorej je upevnená ochranná konštrukcia chrániaca pri prevrátení, bola namáhaná podobným spôsobom ako u traktorov pevnej konštrukcie. 2.5.2. Pre rázové a tlakové skúšky sú udané ďalšie detaily v prílohe III. 2.6. Zariadenie pre tlakové skúšky Zariadenie podľa prílohy IV obrázku 8 je schopné vyvinúť na ochrannú konštrukciu chrániacu pri prevrátení silu smerujúcu dole, prostredníctvom 250 mm širokého pevného nosníka, ktorý je spojený so zaťažovacím zariadením pomocou kĺbového zariadenia. Použijú sa vhodné podpery, aby pneumatiky traktora nemuseli niesť tlakové zaťaženie. 2.7. Meracie zariadenie 2.7.1. Pre skúšky stanovené v prílohe III A a III B sa musí použiť zariadenie, na ktorom je pevne namontovaný trecí valček na horizontálnom tiahle na meranie rozdielu medzi maximálnou okamžitou deformáciou a zostatkovou deformáciou pri skúškach bočným nárazom. 2.7.2. Pre skúšky stanovené v prílohe III A sa urobia merania po laboratórnych skúškach na stanovenie, či nejaká časť ochrannej konštrukcie neprenikla do voľného priestoru opísaného v bode 2 prílohy III A. 2.7.3. Pre skúšky stanovené v prílohe III B je potrebné zariadenie, ktoré môže zahrnúť fotografickú výbavu tak, aby po laboratórnych skúškach bolo možné zistiť, či nejaká časť neprenikla do voľného priestoru opísaného v bode 2 prílohy III B alebo neprišla s ním do kontaktu. 2.8. Tolerancie merania Pre merania platia tieto tolerancie: 2.8.1. lineárne rozmery merané počas skúšok (okrem 2.8.2), rozmery ochrannej konštrukcie a traktora, voľný priestor a deformácia pneumatík pri pripevnení pre skúšky nárazom: + 3 mm; 2.8.2. výška kyvadlového závažia pri nastavení pre skúšky nárazom: + 6 mm; 2.8.3. meraná hmotnosť traktora: + 20 kg; 2.8.4. zaťaženie pri tlakovej skúške: + 2 %; 2.8.5. uhol reťazí alebo lán nesúcich závažie v bode nárazu: + 2. 3. SKÚŠKY 3.1. Všeobecné požiadavky 3.1.1. Poradie skúšok 3.1.1.1. Zoznam a poradie skúšok musí byť nasledovné. Čísla položiek súhlasia s tými, pod ktorými sú opísané skúšky v prílohe III A a III B: 1. náraz zozadu: | 1.1, | 2. tlaková skúška vzadu: | 1.4, | 3. náraz spredu: | 1.2, | 4. náraz zo strany: | 1.3, | 5. tlaková skúška vpredu: | 1.5. | 3.1.1.2. Ak sa v priebehu skúšky ktorákoľvek časť zariadenia pohne alebo zlomí, skúška sa opakuje. 3.1.1.3. Na traktore alebo ochrannej konštrukcii chrániacej pri prevrátení nie je povolené vykonávať žiadne opravy alebo nastavenie počas skúšky. 3.1.1.4. Prevodovka traktora musí byť v neutrálnej polohe a brzdy vyradené počas skúšky. 3.1.2. Rozchod Rozchod zadných kolies musí byť zvolený tak, aby ochranná konštrukcia chrániaca pri prevrátení, ak je to možné, nebola podopieraná pneumatikami. 3.1.3. Odstránenie častí nespôsobujúcich nebezpečie Všetky časti traktora a ochrannej konštrukcie chrániacej pri prevrátení, ktoré ako kompletné celky vytvárajú ochranu vodiča - vrátane ochrany pred účinkami počasia - musia byť dodané so skúšaným traktorom. Prípustné je odstrániť čelné, bočné a zadné okná z bezpečnostného skla alebo podobného materiálu a všetky oddeliteľné panely, armatúry alebo príslušenstvo, ktoré nemajú žiadny vplyv na pevnosť konštrukcie a ktoré nemôžu spôsobiť nebezpečie v prípade prevrátenia. 3.1.4. Smer nárazu Strana traktora, na ktorú sa aplikuje náraz musí byť tá, u ktorej je predpoklad najväčšej deformácie. Náraz zozadu musí byť na najvzdialenejší roh od bočného nárazu a náraz spredu musí byť na najbližšom rohu bočného nárazu. 3.1.5. Tlak v pneumatikách a deformácia Pneumatiky nemajú vodnú záťaž. Tlaky a deformácie pneumatík, ktoré sú pripevnené v rôznych skúškach, sú v súlade s touto tabuľkou: | Tlak pneumatík (barov) | Deformácia (mm) | Radiálne pneuma tiky | Diagonálne pneuma tiky | Vpredu | Vzadu | Vpredu | Vzadu | Vpredu | Vzadu | Pohon štyroch kolies, predné a zadné kolesá rovnakej veľkosti | 1,20 | 1,20 | 1,00 | 1,00 | 25 | 25 | Pohon štyroch kolies, predné kolesá menšie ako zadné | 1,80 | 1,20 | 1,50 | 1,00 | 20 | 25 | Pohon dvoch kolies | 2,40 | 1,20 | 2,00 | 1,00 | 15 | 25 | 4. INTERPRETÁCIA VÝSLEDKOV 4.1. Ochranná konštrukcia chrániaca pri prevrátení predložená na typové schválenie EHS pre časť sa považuje za vyhovujúcu požiadavkám na pevnosť, ak spĺňa tieto podmienky: 4.1.1. je bez trhlín a prasklín, ako je opísané v bode 3.1 prílohy III A a III B; 4.1.2. pre skúšky prílohy III A: žiadna časť voľného priestoru nie je mimo ochrannej konštrukcie chrániacej pri prevrátení; pre skúšky prílohy III B: do žiadnej časti voľného priestoru neprenikla ochranná konštrukcia chrániaca pri prevrátení pri žiadnej z nárazových ani z tlakových skúšok alebo sa nedostala mimo ochrannú konštrukciu chrániacu pri prevrátení, ako je opísané v bode 3.2 prílohy III B; 4.1.3. pre skúšky prílohy III A: rozdiel medzi maximálnou okamžitou deformáciou a zvyškovou deformáciou, uvádzaný v bode 3.3 prílohy III A, neprekračuje hodnotu 15 cm; pre skúšky prílohy III B: pri bočných nárazových skúškach neprekračuje rozdiel medzi maximálnou okamžitou deformáciou a zvyškovou deformáciou, uvedený v bode 3.3 prílohy III B, hodnotu 25 cm. 4.2. Nie je žiadny prvok, ktorý by predstavoval určité nebezpečie pre vodiča, napríklad sklo takého druhu, ktoré by sa nebezpečne rozbilo, nedostatočné čalúnenie strechy alebo miesto, kde by mohla naraziť hlava vodiča. 5. SPRÁVA O SKÚŠKE 5.1. Správu o skúške sa pripojí k osvedčeniu o typovom schválení EHS pre časť, uvedenému v prílohe VII. Prezentácia správy je podľa uvedeného v prílohe V. Správa obsahuje: 5.1.1. všeobecný opis tvaru a vyhotovenia ochrannej konštrukcie chrániacej pri prevrátení vrátane materiálu a pripevnenia, vonkajšie rozmery traktora s namontovanou ochrannou konštrukciou, hlavné vnútorné rozmery, minimálny voľný priestor od volantu k bokom ochrannej konštrukcie, výška strechy ochrannej konštrukcie nad sedadlom alebo vzťažným bodom sedadla a nad nástupnou plošinou, ak tu je, detaily o opatreniach pre normálny vstup a výstup a pre únik, ako sú určené časťami ochrannej konštrukcie, a detaily o vykurovaní a systéme vetrania; 5.1.2. detaily o všetkých špeciálnych vlastnostiach, ako je zariadenie na zabránenie opakovaného prevrátenia traktora; 5.1.3. krátky opis vnútorného čalúnenia určeného na minimalizáciu možnosti zranenia hlavy alebo ramien, alebo na zníženie hluku; 5.1.4. definícia typu čelného skla a namontovaných sklených materiálov. 5.2. Správa musí jasne určovať typ traktora (značku, typ, obchodný opis a pod.), ktorý bol použitý pri skúškach a typy, pre ktoré je určená ochranná konštrukcia chrániaca pri prevrátení. 5.3. Ak sa typové schválenie EHS pre časť rozširuje pre iné typy traktorov, správa musí obsahovať presný odkaz na pôvodné typové schválenie EHS pre časť a taktiež presné označenie, týkajúce sa požiadaviek stanovených v bode 3.4. prílohy I. -------------------------------------------------- PRÍLOHA III SKÚŠOBNÉ POSTUPY A - SKÚŠOBNÁ METÓDA I 1. NÁRAZOVÉ A TLAKOVÉ SKÚŠKY 1.1. Náraz zozadu 1.1.1. Traktor sa umiestni oproti závažiu tak, aby závažie zasiahlo ochrannú konštrukciu chrániacu pri prevrátení, keď je nárazová plocha závažia a reťaze alebo oceľové laná pod uhlom 200 na vertikálu, pokiaľ nemá ochranná konštrukcia chrániaca pri prevrátení v mieste nárazu počas deformácie väčší uhol na vertikálu. V tomto prípade sa nárazová plocha nastaví prídavnou podperou tak, aby bola plocha v momente maximálnej deformácie v bode nárazu paralelná s ochrannou konštrukciou chrániacou pri prevrátení, pričom reťaze alebo oceľové laná zostávajú pod uhlom 200 na vertikálu. Musia sa urobiť kroky ku zníženiu tendencie závažia, aby sa otočilo okolo nárazového bodu. Výška zavesenia závažia musí byť nastavená tak, aby jeho ťažisko prechádzalo bodom dotyku. Nárazovým bodom je tá časť ochrannej konštrukcie chrániacej pri prevrátení, u ktorej sa predpokladá, že sa prvá dotkne zeme pri prevrátení dozadu, väčšinou horná hrana. Poloha ťažiska závažia je v jednej šestine šírky vrchnej časti ochrannej konštrukcie chrániacej pri prevrátení smerom dovnútra od vertikálnej roviny paralelnej so strednou rovinou traktora, dotýkajúcej sa vonkajšej krajnej strany vrchu ochrannej konštrukcie chrániacej pri prevrátení. Ak krivka na zadnej časti ochrannej konštrukcie chrániacej pri prevrátení však začína vo väčšej vzdialenosti, ako tento vnútrajšok vertikálnej roviny, náraz musí byť aplikovaný na začiatku tejto krivky, t. j. v bode, kde táto krivka prechádza kolmo na strednú rovinu traktora (pozri príloha IV, obrázok 9). Ak by vyčnievajúci prvok vytváral neprimeranú plochu pre závažie, pripevní sa oceľová doska primeranej hrúbky s dĺžkou asi 300 mm takým spôsobom, aby nemala vplyv na pevnosť ochrannej konštrukcie chrániacej pri prevrátení. 1.1.2. Traktory s pevným rámom sa ukotvia. Body ukotvenia sú asi 2 m za zadnou nápravou a 1,5 m pred prednou nápravou. Sú buď v rovine, v ktorej sa bude pohybovať ťažisko kyvadla, alebo viac ako jedno ukotvenie dáva výslednicu síl v tejto rovine, ako je v prílohe IV, obrázok 5. Ukotvenie sa pritiahne tak, aby deformácia v predných a zadných pneumatikách bola tak, ako je naznačené v bode 3.1.5. prílohy II. Keď sa ukotvenie pritiahlo, podoprie sa drevený nosník štvorcového prierezu 150 mm pred zadné kolesá a pritlačí sa oproti kolesám. 1.1.3. Traktory s kĺbovým riadením sa ukotvia za obidve nápravy. Náprava tej časti traktora, na ktorej je namontovaná ochranná konštrukcia chrániaca pri prevrátení sa považuje za zadnú nápravu v prílohe IV, obrázok 5. Kĺbový spoj sa podoprie nosníkom s dĺžkou strany 100 mm a pevne sa ukotví pomocou oceľových lán pripojených ku koľajniciam. 1.1.4. Závažie sa vytiahne späť až je jeho ťažisko nad výškou bodu nárazu podľa vzorca: kde H je výška pádu v milimetroch a W je hmotnosť traktora, ako je definovaná v bode 1.3 prílohy II. Závažie sa potom spustí a nechá naraziť do ochrannej konštrukcie chrániacej pri prevrátení. 1.2. Náraz spredu 1.2.1. Traktor sa umiestni oproti závažiu tak, aby závažie zasiahlo ochrannú konštrukciu chrániacu pri prevrátení, keď je nárazová plocha závažia a reťaze alebo oceľové laná pod uhlom 20° na vertikálu, pokiaľ nemá ochranná konštrukcia chrániaca pri prevrátení v mieste nárazu počas deformácie väčší uhol na vertikálu. V tomto prípade sa nastaví nárazová plocha závažia prídavnou podperou tak, aby bola plocha v momente maximálnej deformácie v bode nárazu paralelná s ochrannou konštrukciou chrániacou pri prevrátení, pričom reťaze alebo oceľové laná zostávajú pod uhlom 20° na vertikálu. Musia sa urobiť kroky ku zníženiu tendencie závažia, aby sa otočilo okolo nárazového bodu. Výška zavesenia závažia sa nastaví tak, aby jeho ťažisko prechádzalo bodom dotyku. Nárazovým bodom je tá časť ochrannej konštrukcie chrániacej pri prevrátení, u ktorej sa predpokladá, že sa prvá dotkne zeme pri prevrátení do strany pri jazde dopredu, väčšinou horný predný roh. Poloha ťažiska závažia je maximálne 80 mm od vertikálnej roviny paralelnej so strednou rovinou traktora, dotýkajúcej sa vonkajšej krajnej strany vrchu ochrannej konštrukcie chrániacej pri prevrátení. Ak krivka na prednej časti ochrannej konštrukcie chrániacej pri prevrátení však začína vo väčšej vzdialenosti ako 80 mm vo vnútri tejto vertikálnej roviny, náraz musí byť aplikovaný na začiatku tejto krivky, t. j. v bode, kde je táto krivka kolmá na priamku na strednej rovine traktora (pozri príloha IV, obrázok 9). 1.2.2. Traktory s pevným rámom sa upevnia tak, ako je znázornené v prílohe IV, obrázok 6. Body uchytenia pripevňovacích prvkov sú asi 2 m za zadnou nápravou a 1,5 m pred prednou nápravou. Ukotvenie sa pritiahne tak, aby deformácia v predných a zadných pneumatikách bola taká, ako je naznačené v bode 3.1.5 prílohy II. Keď sa ukotvenie pritiahlo, podoprie sa drevený nosník štvorcového prierezu 150 mm2 pred zadné kolesá a pritlačí sa oproti kolesám. 1.2.3. Traktory s kĺbovým riadením sa ukotvia za obidve nápravy. Náprava tej časti traktora, na ktorej je namontovaná ochranná konštrukcia chrániaca pri prevrátení, sa považuje za zadnú nápravu v prílohe IV, obrázok 5. Kĺbový spoj sa podoprie nosníkom s dĺžkou strany 100 mm a pevne sa ukotví pomocou oceľových lán pripojených ku koľajniciam. 1.2.4. Závažie sa vytiahne späť, až je jeho ťažisko nad výškou bodu nárazu podľa vzorca: 1.3. Bočný náraz 1.3.1. Traktor sa umiestni oproti závažiu tak, aby závažie zasiahlo ochrannú konštrukciu chrániacu pri prevrátení, keď je nárazová plocha závažia a reťaze alebo oceľové laná vo vertikálnej polohe, pokiaľ nemá ochranná konštrukcia chrániaca pri prevrátení v mieste nárazu počas deformácie inú polohu ako vertikálnu. V tomto prípade sa nárazová plocha závažia nastaví prídavnou podperou tak, aby bola plocha v momente maximálnej deformácie v bode nárazu paralelná s ochrannou konštrukciou chrániacou pri prevrátení, pričom reťaze alebo oceľové laná zostávajú vo vertikálnej polohe. Výška zavesenia závažia sa nastaví tak, aby jeho ťažisko prechádzalo bodom dotyku. Nárazovým bodom je tá časť ochrannej konštrukcie chrániacej pri prevrátení, u ktorej sa predpokladá, že sa prvá dotkne zeme pri prevrátení do strany, väčšinou horná hrana. Ak nie je isté, že by sa iná časť tejto hrany dotkla zeme ako prvá, bod nárazu je v rovine kolmej na strednú rovinu traktora a prechádzajúci stredom sedadla v strednom bode jeho nastavenia. Musia sa urobiť kroky, aby sa znížila tendencia závažia preklopiť sa okolo bodu dotyku. 1.3.2. Pre traktory s pevným rámom je každá náprava, ktorej poloha je pevná vzhľadom k ochrannej konštrukcii ukotvená na strane, na ktorej sa má uskutočniť náraz. V prípade traktora s pohonom dvoch kolies to je zadná náprava, toto usporiadanie je znázornené v prílohe IV, obrázok 7. Dve ukotvenia prechádzajú ponad nápravu z bodov priamo pod ňou, jedno prechádzajúce bodom pripevnenia približne 1,5 m pred nápravou a ďalšie bodom približne 1,5 m za nápravou. Tiahla musia byť zatiahnuté tak, aby nenastala deformácia pneumatiky pri ukotvení, ako je znázornené v bode 3.1.5 prílohy II. Po ukotvení sa umiestni drevený nosník ako doraz proti kolesu oproti závažiu a zaistí sa k podlahe tak, aby bol pridržiavaný tesne k ráfiku kolesa počas nárazu, ako znázorňuje obrázok 7 v prílohe IV. Dĺžka nosníka sa zvolí tak, aby vtedy, keď je v polohe proti kolesu, zvieral uhol 30 + 3° s horizontálou. Jeho dĺžka musí byť 20 až 25 násobkom jeho hrúbky a jeho šírka 2 až 3 násobkom jeho hrúbky. Obidvom nápravám sa zabráni pohyb do boku pomocou nosníka prichyteného do zeme, ktorý sa opiera o vnútornú stranu kolesa na protiľahlej strane k tej, na ktorú sa aplikuje úder. 1.3.3. Traktor s kĺbovým riadením musí byť ukotvený tak, aby časť, ktorá nesie ochrannú konštrukciu, bola pevne pripojená k zemi, ako v prípade nedeleného traktora. Obidve nápravy kĺbového traktora sú ukotvené k zemi. Náprava a kolesá tej časti traktora, na ktorej je namontovaná ochranná konštrukcia, sa ukotví a podoprie ako v prílohe IV, obrázok 7. Kĺbový spoj je podopretý nosníkom so stranou najmenej 100 mm a ukotvený ku koľajniciam. Podpera sa umiestni oproti kĺbovému spoju a zaistí sa k podlahe tak, aby mala rovnaký účinok, ako podpera pre zadné koleso a poskytovala podobnú oporu, ako sa dosahuje pri traktoroch s pevnou konštrukciou. 1.3.4. Závažie sa vytiahne späť, až jeho ťažisko bude nad výškou bodu nárazu podľa vzorca: 1.4. Tlaková skúška zozadu Traktor sa umiestni v skúšobnom stave opísanom v bode 2.6 prílohy II a znázornenom v prílohe IV, obrázok 8 a 10 takým spôsobom, aby zadná hrana nosníka bola nad najzadnejšou hornou časťou ochrannej konštrukcie, ktorá prenáša zaťaženie a stredná pozdĺžna rovina traktora bola v strede medzi bodmi pôsobenia sily na nosník. Pod nápravy sa umiestnia podpery nápravy tak, aby pneumatiky neniesli tlakovú silu. Aplikovaná sila zodpovedá dvojnásobku hmotnosti traktora, ako je definovaná v bode 1.3 prílohy II. Môže sa vyskytnúť potreba ukotvenia prednej časti traktora. 1.5. Tlaková skúška spredu 1.5.1. Je identická s tlakovou skúškou zozadu s výnimkou toho, že čelná hrana nosníka musí byť nad najprednejšou hornou časťou ochrannej konštrukcie chrániacej pri prevrátení. 1.5.2. Ak predná časť strechy ochrannej konštrukcie by nevydržala celú tlakovú silu, aplikuje sa sila, pokiaľ sa strecha deformuje tak, že sa dotkne roviny dotýkajúcej sa hornej časti ochrannej konštrukcie chrániacej pri prevrátení s tou prednou časťou traktora, ktorá je schopná uniesť hmotnosť traktora, keď sa prevráti. Pôsobiaca sila sa potom odstráni a traktor sa znova umiestni tak, aby bol nosník nad tým bodom ochrannej konštrukcie, ktorý by podopieral zadnú časť traktora pri úplnom prevrátení traktora, ako znázorňuje príloha IV, obrázok 10 a znova sa aplikuje celá sila. 2. VOĽNÝ PRIESTOR 2.1. "Voľný priestor" je definovaný týmito rovinami, pričom traktor je na horizontálnom povrchu: - horizontálna, 95 cm nad stlačeným sedadlom, - vertikálna, kolmá na strednú rovinu traktora a 10 cm za operadlom sedadla, - vertikálna, paralelná so strednou rovinou traktora a 25 cm doľava od stredu sedadla, - vertikálna, paralelná so strednou rovinou traktora a 25 cm doprava od stredu sedadla, - naklonená rovina, v ktorej leží horizontálna priamka zvierajúca pravý uhol so strednou rovinou traktora, 95 cm nad stlačeným sedadlom a 45 cm (plus normálny pohyb sedadla dopredu a dozadu) pred operadlom sedadla. Táto naklonená rovina prechádza pred volantom a jej najbližší bod je 4 cm od okraja volantu. 2.2. Operadlo sedadla je určené bez rešpektovania akéhokoľvek jej čalúnenia. Sedadlo je v najzadnejšej polohe pre bežne sediacu obsluhu traktora a vo svojej najvyššej polohe, ak je nezávisle meniteľná. Ak je zavesenie sedadla nastaviteľné, nastaví sa v strednej polohe a je zaťažené 75 kg. 3. POTREBNÉ MERANIA 3.1. Zlomy a trhliny Po každej skúške sa musia konštrukčné prvky, spoje a pripevňovacie časti traktora podrobiť vizuálnej kontrole na zlomy a trhliny, pričom malé trhliny na nedôležitých častiach sa neberú do úvahy. 3.2. Voľný priestor 3.2.1. Po každej skúške sa kontroluje ochranná konštrukcia, aby sa zistilo, či nejaká časť ochrannej konštrukcie neprenikla do voľného priestoru okolo sedadla vodiča definovaného podľa bodu 2. 3.2.2. Okrem toho sa musí prekontrolovať ochranná konštrukcia, aby sa zistilo, či nejaká časť voľného priestoru nie je mimo ochrany ochrannej konštrukcie. Mimo ochranu ochrannej konštrukcie sa na tento účel považuje, ak by sa ktorákoľvek jeho časť dotkla rovného povrchu zeme pri prevrátení traktora do strany, odkiaľ bol aplikovaný náraz. Nastavenie rozchodu pneumatík a pásov sa na tento účel uvažuje na najmenšiu hodnotu určenú výrobcom. 3.3. Maximálna okamžitá deformácia Pri skúškach bočným nárazom sa zaznamenáva rozdiel maximálnej okamžitej deformácie a zbytkovej deformácie vo výške 950 mm a 150 mm nad zaťaženým sedadlom. Jeden koniec tiahla, opísaného v bode 2.7.1 prílohy II sa pripojí na hornú časť ochrannej konštrukcie chrániacej pri prevrátení a druhý koniec sa pretiahne otvorom vo vertikálnom stojane. Poloha trecieho valčeka na tiahle po náraze indikuje maximálnu okamžitú deformáciu. 3.4. Trvalá deformácia Po poslednej tlakovej skúške sa zistí trvalá deformácia ochrannej konštrukcie. Na tento účel sa pred začatím skúšok zaznamená poloha hlavných prvkov ochrannej konštrukcie chrániacej pri prevrátení vzhľadom k vzťažnému bodu sedadla. B - SKÚŠOBNÁ METÓDA II 1. NÁRAZOVÉ A TLAKOVÉ SKÚŠKY 1.1. Náraz zozadu 1.1.1. Traktor musí sa umiestni oproti závažiu tak, aby závažie zasiahlo ochrannú konštrukciu chrániacu pri prevrátení, keď je nárazová plocha závažia a reťaze alebo oceľové laná pod uhlom 200 na vertikálu, pokiaľ nemá ochranná konštrukcia chrániaca pri prevrátení v mieste nárazu počas deformácie väčší uhol na vertikálu. V tomto prípade sa musí nárazová plocha nastaviť prídavnou podperou tak, aby bola plocha v momente maximálnej deformácie v bode nárazu paralelná s ochrannou konštrukciou chrániacou pri prevrátení, pričom reťaze alebo oceľové laná zostávajú pod uhlom 200 na vertikálu. Musia sa urobiť kroky ku zníženiu tendencie závažia, aby sa otočilo okolo nárazového bodu. Výška zavesenia závažia sa nastaví tak, aby jeho ťažisko prechádzalo bodom dotyku. Nárazovým bodom je tá časť ochrannej konštrukcie chrániacej pri prevrátení, u ktorej sa predpokladá, že sa prvá dotkne zeme pri prevrátení dozadu, väčšinou horná hrana. Poloha ťažiska závažia je v jednej šestine šírky vrchnej časti ochrannej konštrukcie chrániacej pri prevrátení smerom dovnútra od vertikálnej roviny paralelnej so strednou rovinou traktora, dotýkajúcej sa vonkajšej krajnej strany vrchu ochrannej konštrukcie chrániacej pri prevrátení. Ak krivka na zadnej časti ochrannej konštrukcie chrániacej pri prevrátení však začína vo väčšej vzdialenosti, ako tento vnútrajšok vertikálnej roviny, náraz sa aplikuje na začiatku tejto krivky, t. j. v bode, kde je táto krivka kolmá na priamku strednej roviny traktora (pozri príloha IV, obrázok 9). Ak by vyčnievajúci prvok vytváral neprimeranú plochu pre závažie, pripevní sa oceľová doska primeranej hrúbky s dĺžkou asi 300 mm takým spôsobom, aby nemala vplyv na pevnosť ochrannej konštrukcie chrániacej pri prevrátení. 1.1.2. Traktory s pevným rámom sa ukotvujú. Body uchytenia pripevňovacích prvkov sú asi 2 m za zadnou nápravou a 1,5 m pred prednou nápravou. Musia byť buď v rovine, v ktorej sa ťažisko kyvadla pohybuje, alebo viac ako jedno ukotvenie dáva výslednicu síl v tejto rovine, ako je v prílohe IV, obrázok 5. Ukotvenie sa pritiahne tak, aby deformácia v predných a zadných pneumatikách bola taká, ako je naznačené v bode 3.1.5 prílohy II. Keď sa ukotvenie pritiahlo, podoprie sa drevený nosník štvorcového prierezu 150 mm pred zadné kolesá a pritlačí sa oproti kolesám. 1.1.3. Traktory s kĺbovým riadením sa ukotvia za obidve nápravy. Náprava tej časti traktora, na ktorej je namontovaná ochranná konštrukcia chrániaca pri prevrátení, sa považuje za zadnú nápravu v prílohe IV, obrázok 5. Kĺbový spoj sa podoprie nosníkom s dĺžkou strany 100 mm a pevne sa ukotví pomocou oceľových lán pripojených ku koľajniciam. 1.1.4. H = 2·165 × 10 × WL 2 alebo H = 5·73 × 10 × I kde: H = je výška pádu v milimetroch, W = hmotnosť traktora, ako je definovaná v bode 1.3 prílohy II, L = maximálny rázvor traktora v milimetroch, I = moment zotrvačnosti zadnej nápravy bez kolies v kilogramoch na štvorcový meter (kg/m2). Závažie sa potom spustí a nechá sa naraziť do ochrannej konštrukcie chrániacej pri prevrátení. 1.1.5. Náraz zozadu sa neuskutoční pre traktor, ktorého minimálne 50 % hmotnosti, ako je definované v bode 1.3 prílohy II, spočíva na prednej náprave. 1.2. Náraz spredu 1.2.1. Traktor sa umiestni oproti závažiu tak, aby závažie zasiahlo ochrannú konštrukciu chrániacu pri prevrátení, keď nárazová plocha závažia a reťaze alebo oceľové laná sú pod uhlom 200 na vertikálu, pokiaľ nemá ochranná konštrukcia chrániaca pri prevrátení v mieste nárazu počas deformácie väčší uhol na vertikálu. V tomto prípade sa nárazová plocha závažia nastaví prídavnou podperou tak, aby bola plocha v momente maximálnej deformácie v bode nárazu paralelná s ochrannou konštrukciou chrániacou pri prevrátení, pričom reťaze alebo oceľové laná zostávajú pod uhlom 200 na vertikálu. Urobia sa kroky na zníženie tendencie závažia, aby sa neotočilo okolo nárazového bodu. Výška zavesenia závažia musí byť nastavená tak, aby jeho ťažisko prechádzalo bodom dotyku. Nárazovým bodom je tá časť ochrannej konštrukcie chrániacej pri prevrátení, u ktorej sa predpokladá, že sa prvá dotkne zeme pri prevrátení do strany pri jazde dopredu, väčšinou horný predný roh. Poloha ťažiska závažia je maximálne 80 mm od vertikálnej roviny paralelnej so strednou rovinou traktora, dotýkajúcej sa vonkajšej krajnej strany vrchu ochrannej konštrukcie chrániacej pri prevrátení. Ak krivka na prednej časti ochrannej konštrukcie chrániacej pri prevrátení však začína vo väčšej vzdialenosti, ako 80 mm dovnútra tejto vertikálnej roviny, náraz sa aplikuje na začiatku tejto krivky, t. j. v bode, kde je táto krivka kolmá na priamku strednej rovinu traktora (pozri prílohu IV, obrázok 9). 1.2.2. Traktory s pevným rámom sa upevnia tak, ako je znázornené v prílohe IV, obrázok 6. Body uchytenia pripevňovacích prvkov sú asi 2 m za zadnou nápravou a 1,5 m pred prednou nápravou. Ukotvenie sa pritiahne tak, aby deformácia v predných a zadných pneumatikách bola taká, ako je naznačené v bode 3.1.5 prílohy II. Ak sa ukotvenie pritiahlo, podoprie sa drevený nosník štvorcového prierezu 150 mm pred zadné kolesá a pritlačí sa oproti kolesám. 1.2.3. Traktory s kĺbovým riadením sa ukotvia za obidve nápravy. Náprava tej časti traktora, na ktorej je namontovaná ochranná konštrukcia chrániaca pri prevrátení, sa považuje za zadnú nápravu v prílohe IV, obrázok 6. Kĺbový spoj sa podoprie nosníkom s dĺžkou strany 100 mm a pevne sa ukotví pomocou oceľových lán pripojených ku koľajniciam. 1.2.4. Závažie sa vytiahne späť, aby jeho ťažisko bolo nad výškou bodu nárazu podľa vzorca: 1.3. Bočný náraz 1.3.1. Traktor sa umiestni oproti závažiu tak, aby závažie zasiahlo ochrannú konštrukciu chrániacu pri prevrátení, keď nárazová plocha závažia a reťaze alebo oceľové laná sú vo vertikálnej polohe, pokiaľ ochranná konštrukcia chrániaca pri prevrátení v mieste nárazu počas deformácie nemá inú polohu ako vertikálnu. V tomto prípade sa nárazová plocha závažia nastaví prídavnou podperou tak, aby bola plocha v momente maximálnej deformácie v bode nárazu paralelná s ochrannou konštrukciou chrániacou pri prevrátení, pričom reťaze alebo oceľové laná zostávajú vo vertikálnej polohe. Výška zavesenia závažia sa nastaví tak, aby jeho ťažisko prechádzalo bodom dotyku. Nárazovým bodom je tá časť ochrannej konštrukcie chrániacej pri prevrátení, u ktorej sa predpokladá, že sa prvá dotkne zeme pri prevrátení do strany, väčšinou horná hrana. Pokiaľ nie je isté, že iná časť tejto hrany sa nedotkne zeme ako prvá, bod nárazu v rovine kolmej na strednú rovinu traktora prechádza stredom sedadla v strednom bode jeho nastavenia. Musia sa urobiť kroky, aby sa znížila tendencia závažia preklopiť sa okolo nárazového bodu. 1.3.2. Pre traktory s pevným rámom sa každá náprava, ktorej poloha je pevná vzhľadom k ochrannej konštrukcii, ukotví na strane, na ktorej sa má uskutočniť náraz. V prípade traktora s pohonom dvoch kolies to je zadná náprava; toto usporiadanie je znázornené v prílohe IV, obrázok 7. Dve ukotvenia prechádzajú ponad nápravu z bodov priamo pod ňou, jedno prechádza bodom pripevnenia približne 1,5 m pred nápravou a ďalšie bodom približne 1,5 m za nápravou. Tiahla sú zatiahnuté tak, aby nenastala deformácia pneumatiky pri ukotvení, ako je znázornené v bode 3.1.5 prílohy II. Po ukotvení sa umiestni drevený nosník ako doraz proti kolesu oproti závažiu a zaistí sa k podlahe tak, aby bol pridržovaný tesne k ráfu kolesa počas nárazu, ako znázorňuje obrázok 7 v prílohe IV. Dĺžka nosníka je zvolená tak, aby ak je v polohe proti kolesu, zviera uhol 30 + 3° s horizontálou. Jeho dĺžka je 20 až 25 násobkom jeho hrúbky. Obidvom nápravám sa zabráni pohyb do boku pomocou nosníka votknutého do zeme, ktorý sa opiera o vnútornú stranu kolesa na protiľahlej strane k tej, na ktorú sa aplikuje úder. 1.3.3. Traktor s kĺbovým riadením sa ukotví tak, aby časť, ktorá nesie ochrannú konštrukciu, bola pevne pripojená k zemi, ako v prípade nedeleného traktora. Obidve nápravy kĺbového traktora sa ukotvia k zemi. Náprava a kolesá tej časti traktora, na ktorej je namontovaná ochranná konštrukcia, sa ukotví a podoprie ako v prílohe IV, obrázok 7. Kĺbový spoj sa podoprie nosníkom so stranou najmenej 100 mm a ukotví ku koľajniciam. Podpera sa umiestni oproti kĺbovému spoju a zaistí sa k podlahe tak, aby mala rovnaký účinok ako podpera pre zadné koleso a poskytovala podobnú oporu, ako sa dosahuje pri traktoroch s pevnou konštrukciou. 1.3.4. Závažie sa vytiahne späť, aby jeho ťažisko bolo nad výškou bodu nárazu podľa vzorca: 1.4. Tlaková skúška zozadu Traktor sa umiestni v stave opísanom v bode 2.6 prílohy II a znázornenom v prílohe IV, obrázok 8 a 10 takým spôsobom, aby zadná hrana nosníka bola nad najzadnejšou hornou časťou ochrannej konštrukcie, ktorá prenáša zaťaženie a stredná pozdĺžna rovina traktora bola v strede medzi bodmi pôsobenia sily na nosník. Pod nápravy sa umiestnia podpery nápravy tak, aby pneumatiky neniesli tlakovú silu. Aplikovaná sila zodpovedá dvojnásobku hmotnosti traktora, ako je definované v bode 1.3 prílohy II. Môže sa vyskytnúť potreba ukotvenia prednej časti traktora. 1.5. Tlaková skúška spredu 1.5.1. Táto skúška je identická s tlakovou skúškou zozadu s výnimkou toho, že čelná hrana nosníka je nad najprednejšou hornou časťou ochrannej konštrukcie chrániacej pri prevrátení. 1.5.2. Ak by predná časť strechy ochrannej konštrukcie nezniesla celú tlakovú silu, aplikuje sa sila dovtedy, kým sa strecha nedeformuje tak, že sa dotkne roviny dotýkajúcej sa hornej časti ochrannej konštrukcie chrániacej pri prevrátení s tou prednou časťou traktora, ktorá je schopná uniesť hmotnosť traktora, keď sa prevráti. Pôsobiaca sila sa potom odstráni a traktor sa znova umiestni tak, aby bol nosník nad tým bodom ochrannej konštrukcie, ktorý by podoprel zadnú časť traktora pri úplnom prevrátení traktora, ako znázorňuje príloha IV, obrázok 10 a znova sa aplikuje celá sila. 2. VOĽNÝ PRIESTOR 2.1. Voľný priestor je znázornený na obrázku 3 prílohy IV a je definovaný vzhľadom k vertikálnej referenčnej rovine spravidla pozdĺžne k traktoru a prechádzajúc vzťažným bodom sedadla, opísaným v časti 2.3, a stredom volantu. Predpokladá sa, že referenčná rovina je schopná pohybovať sa horizontálne spolu so sedadlom a volantom pri pôsobení zaťaženia, zostáva však kolmá na podlahu traktora alebo ochrannú konštrukciu, ak je namontovaná pružne. Ak je volant nastaviteľný, jeho poloha by mala byť ako pri normálnom riadení v sede. 2.2. Hranice voľného priestoru sú: 2.2.1. vertikálne roviny 250 mm na každej strane od referenčnej roviny siahajúcej nahor 300 mm od vzťažného bodu sedadla; 2.2.2. paralelné roviny siahajúce od horného konca roviny 2.2.1 do maximálnej výšky 900 mm nad vzťažným bodom sedadla a naklonené tak, aby horná hrana roviny na strane, z ktorej sa aplikuje bočné zaťaženie, bola najmenej 100 mm od referenčnej roviny; 2.2.3. horizontálna rovina 900 mm nad vzťažným bodom sedadla; 2.2.4. naklonená rovina kolmá na referenčnú rovinu a zahrňujúca bod 900 mm priamo nad vzťažným bodom sedadla a najzadnejší bod opierky sedadla; 2.2.5. plocha, v prípade potreby zakrivená, s radou priamok kolmých na referenčnú rovinu, siahajúca smerom dole od najvzdialenejšieho bodu sedadla, dotýkajúca sa opierky sedadla po celej jeho dĺžke; 2.2.6. krivková plocha, ktorá je kolmá na referenčnú rovinu s polomerom 120 mm a tangenciálna k rovinám 2.2.3 a 2.2.4; 2.2.7. krivková plocha, ktorá je kolmá na referenčnú plochu s polomerom 900 mm a presahujúca dopredu o 400 mm rovinu 2.2.3, ku ktorej je tangenciálna v bode 150 mm pred vzťažným bodom sedadla; 2.2.8. naklonená rovina kolmá na referenčnú rovinu stretávajúca sa s plochou 2.2.7 na jej prednej hrane a prechádzajúca bodom 40 mm od volantu. V prípade vysokej polohy volantu sa táto rovina nahradí tangenciálnou rovinou k ploche 2.2.7; 2.2.9. vertikálna rovina kolmá na referenčnú rovinu, prechádzajúca 40 mm pred volantom; 2.2.10. vertikálna rovina prechádzajúca vzťažným bodom sedadla. 2.3. Umiestnenie sedadla a vzťažný bod sedadla 2.3.1. Na účely definície voľného priestoru v časti 2.1 sedadlo je v najzadnejšej polohe v rozsahu horizontálneho nastavenia. Sedadlo je nastavené do najvyššieho bodu vertikálneho rozsahu nastavení, ak je nezávislé na nastavení svojej horizontálnej polohy. Vzťažný bod sa stanoví pri použití zariadenia, zobrazeného na obrázku 1 a 2 prílohy IV pre simuláciu zaťaženia ľudskou posádkou. Zariadenie pozostáva z "misky sedadla" a dosiek predstavujúcich operadlo. Spodná doska opierky je kĺbovito spojená v priestore sedacích výstupkov (A) a bedier (B), kĺb (B) je výškovo nastaviteľný. 2.3.2. Vzťažný bod je definovaný ako bod v pozdĺžnej strednej rovine sedadla, v ktorom sa pretína tangenciálna rovina spodnej časti opierky a horizontálna rovina. Táto horizontálna rovina pretína spodný povrch "misky sedadla" 150 mm pred hore uvedenou tangentou. 2.3.3. Ak je sedadlo vybavené nastavením podľa hmotnosti vodiča, sedadlo sa nastaví do polovice dynamického rozsahu. Zariadenie sa položí na sedadlo. Potom sa musí zaťažiť silou 550 N v bode 50 mm pred kĺbom (A) a obidve časti dosky operadla sa zľahka pritlačia tangenciálne na operadlo sedadla. 2.3.4. Ak nie je možné určiť jednoznačne tangenciálu pre každú oblasť operadla (pod a nad oblasťou bedier), je potrebné postupovať nasledovne: 2.3.4.1. ak nie je možné jednoznačne určiť tangentu k spodnej oblasti, pritlačí sa spodná časť dosky operadla vertikálne oproti operadlu; 2.3.4.2. ak nie je možné jednoznačne určiť tangentu k hornej oblasti, upevní sa kĺb (B) vo výške 230 mm nad dolným povrchom "misky sedadla", ak je spodná časť dosky operadla vertikálna. Potom sa obidve časti dosky opierky sedadla zľahka pritlačia na operadlo. 3. POTREBNÉ MERANIA 3.1. Zlomy a trhliny Po každej skúške sa konštrukčné prvky, spoje a pripevňovacie časti traktora podrobia vizuálnej kontrole na zlomy a trhliny, pričom malé trhliny na nedôležitých častiach sa neberú do úvahy. 3.2. Voľný priestor 3.2.1. Pri každej skúške sa musí kontrolovať ochranná konštrukcia, aby sa zistilo, či nejaká časť ochrannej konštrukcie neprenikla do voľného priestoru okolo sedadla vodiča definovaného podľa bodu 2.1 a 2.2. 3.2.2. Okrem toho sa musí prekontrolovať ochranná konštrukcia, aby sa zistilo, či nejaká časť voľného priestoru nie je mimo ochrany ochrannej konštrukcie. Mimo ochranu ochrannej konštrukcie sa na tento účel považuje, ak by sa ktorákoľvek jeho časť dotkla rovného povrchu zeme pri prevrátení traktora do strany, z ktorej bol aplikovaný náraz. Na tento účel sa nastavenie rozchodu pneumatík a pásov uvažuje na najmenšiu hodnotu určenú výrobcom. 3.3. Maximálna okamžitá deformácia Pri skúškach bočným nárazom sa zaznamenáva rozdiel maximálnej okamžitej deformácie a zbytkovej deformácie vo výške 900 mm nad zaťaženým sedadlom. Jeden koniec tiahla, opísaného v bode 2.7.1 prílohy II sa pripojí na hornú časť ochrannej konštrukcie chrániacej pri prevrátení a druhý koniec sa pretiahne otvorom vo vertikálnom stojane. Poloha trecieho valčeka na tiahle po náraze indikuje maximálnu okamžitú deformáciu. 3.4. Trvalá deformácia Po poslednej tlakovej skúške sa zistí trvalá deformácia ochrannej konštrukcie. Na tento účel sa pred začatím skúšok zaznamená poloha hlavných prvkov ochrannej konštrukcie chrániacej pri prevrátení vzhľadom k vzťažnému bodu sedadla. -------------------------------------------------- PRÍLOHA IV OBRÁZKY +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- PRÍLOHA V +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- PRÍLOHA VI ZNAČKY Značka typového schválenia EHS pre časť pozostáva z obdĺžnika obklopujúceho malé písmeno "e", za ktorým je rozlišovacie písmeno (písmená) alebo číslo členského štátu, ktorý pridelil typové schválenie pre časť: 1 pre Nemecko 2 pre Francúzko 3 pre Taliansko 4 pre Holandsko 6 pre Belgicko 11 pre Spojené kráľovstvo 13 pre Luxembursko 18 pre Dánsko IRL pre Írsko. Označenie musí tiež zahrňovať v blízkosti obdĺžnika číslo typového schválenia EHS pre časť, ktorá zodpovedá číslu osvedčenia typového schválenia EHS pre časť, vydaného na základe pevnosti typu ochrannej konštrukcie a jej pripojenia na traktor. +++++ TIFF +++++ Ochranná konštrukcia nesúca značku typového schválenia EHS pre časť znázornená vyššie je konštrukcia, ktorej typové schválenie EHS pre časť bolo pridelené v Nemecku (e 1) pod číslom 1471. -------------------------------------------------- PRÍLOHA VII +++++ TIFF +++++ -------------------------------------------------- PRÍLOHA VIII PODMIENKY PRE TYPOVÉ SCHVÁLENIE EHS 1. Žiadosť o typové schválenie EHS pre traktor na základe pevnosti ochrannej konštrukcie a pevnosti jej pripevnenia na traktore sa predloží výrobcom traktora alebo jeho splnomocneným zástupcom. 2. Vzorový traktor schvaľovaného typu, na ktorý sa pripevní ochranná konštrukcia riadne schválená, sa predvedie príslušnej technickej službe zodpovednej za vykonávanie skúšok schválenia typu. 3. Technická služba zodpovedná za vykonanie skúšok pre typové schválenie prekontroluje, či schválený typ ochrannej konštrukcie je určený na namontovanie na typ traktora, pre ktorý sa požaduje typové schválenie. Hlavne sa preverí, či upevnenie ochrannej konštrukcie zodpovedá tomu, ktoré bolo skúšané, keď bolo udeľované typové schválenie EHS pre časť. 4. Vlastník typového schválenia EHS môže požadovať, aby bolo rozšírené na ďalšie typy ochranných konštrukcií. 5. Príslušné orgány poskytnú takéto rozšírenie za nasledovných podmienok: 5.1. nový typ ochrannej konštrukcie a jej pripevnenie na traktore už dostali typové schválenie EHS pre časť; 5.2. konštrukcia je navrhnutá pre montáž na typ traktora, pre ktorý sa požaduje rozšírenie typového schválenia EHS; 5.3. pripevnenie ochrannej konštrukcie na traktore musí zodpovedať tomu, ktoré sa skúšalo pri prideľovaní typového schválenia EHS pre časť. 6. Osvedčenie, ktorého vzor je v prílohe IX, musí byť priložené k osvedčeniu typového schválenia EHS pre každé typové schválenie alebo rozšírenie typového schválenia, ktoré bolo pridelené alebo odmietnuté. 7. Ak sa predkladá žiadosť o typové schválenie pre typ traktora súčasne so žiadosťou typového schválenia EHS pre časť pre typ ochrannej konštrukcie určenej na montáž na typ traktora, pre ktorý sa požaduje typové schválenie, kontroly uvedené v bodoch 2 a 3 sa nevykonávajú. -------------------------------------------------- PRÍLOHA IX +++++ TIFF +++++ --------------------------------------------------